b'\n_START_ARTICLE_\nVys\xc5\xa1aja Liga\n_START_SECTION_\nKauden rakenne\n_START_PARAGRAPH_\nLiiga on jaettu kolmeen divisioonaan: l\xc3\xa4ntiseen, keskiseen ja it\xc3\xa4iseen, ja ennen pudotuspelej\xc3\xa4 joukkueet kohtaavat vain saman divisioonan joukkueita. Runkosarja pelataan syksyll\xc3\xa4, mink\xc3\xa4 j\xc3\xa4lkeen tammikuussa alkaa toinen vaihe, joka pelataan edelleen divisioonittain. Jokainen joukkue etenee toiseen vaiheeseen ja kohtaavat toisensa kerran. Runkosarjassa ker\xc3\xa4tyt pisteet nollataan, mutta paremmin runkosarjassa sijoittunut joukkue saa pelata kohtaamisen kotiareenallaan._NEWLINE_Jokaisen divisioona toisen vaiheen kuusi parasta etenee maaliskuussa alkaviin pudotuspeleihin, ja seurat asetetaan paremmuusj\xc3\xa4rjestykseen. Pudotuspelit pelataan paras viidest\xc3\xa4 -systeemill\xc3\xa4. Pudotuspelien ensimm\xc3\xa4isell\xc3\xa4 kierroksella joukkueet sijoilta 9-24 muodostavat otteluparit siten, ett\xc3\xa4 9:s kohtaa 24:nnen, 10:s kohtaa 23:nnen jne. Ensimm\xc3\xa4isen otteluparin voittaja kohtaa 8:nnen joukkueen, toisen voittaja 7:nnen, jne. T\xc3\xa4st\xc3\xa4 pudotuspelien turnauspuu jatkuu normaalina kunnes huhtikuun puolella j\xc3\xa4ljell\xc3\xa4 on vain yksi joukkue, joka voittaa Bratina Cupin.'